Държавен вестник, бр. 75, 2021 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  75
518 
Глава 5.4 
Документация 
Забележка 1  Разпоредбите на този Кодекс не изключват използването на техники за електронната обработка на данни 
(EDP) или електронен обмен на данни (EDI) като алтернатива на документацията на хартиен носител. 
Всички препратки към „документ за превоз на опасни товари“ в тази глава включват също предоставяне на 
необходимата информация чрез използване на техники за предаване на EDP и EDI. 
Забележка 2  Когато за превоз се предлагат опасни товари, трябва да се изготвят документи, подобни на изискваните за 
други категории товари. Формата на тези документи, данните, които трябва да бъдат вписани в тях, и 
задълженията, които произтичат от тях, могат да бъдат определени от международни конвенции, 
приложими за някои видове транспорт, и от националното законодателство. 
Забележка 3  Едно от основните изисквания по отношение на документа за превоз на опасни товари е да предава 
основната информация, свързана с опасностите на товарите. Поради това е необходимо да се включи 
определена основна информация в документа за пратка с опасни товари, освен ако в този Кодекс не е 
предвидено или не се изисква друго. 
Бележка 4 
 В допълнение към разпоредбите на тази глава компетентният орган може да изиска друга информацията. 
Бележка 5 
 В допълнение към разпоредбите на тази глава може да бъде включена и друга допълнителна 
информация.  Въпреки това, тази информация не може да: 
.1 отклонява вниманието от информацията за безопасността, изисквана от тази глава или от компетентния 
орган; 
.2 противоречат на информацията за безопасност, изисквана от тази глава или от компетентния орган; или 
.3 повтаря вече предоставена информация. 
5.4.1 
Информация за превоза на опасни товари 
5.4.1.1 
Общи разпоредби 
5.4.1.1.1 
Освен ако не е предвидено друго, изпращачът, който предлага опасни товари за превоз, предоставя на 
превозвача информацията, приложима за тези опасни товари, включително всякаква допълнителна 
информация и документация, както е посочено в този Кодекс. Тази информация може да бъде 
предоставена в документ за превоз на опасни товари или, със съгласието на превозвача, чрез EDP или 
EDI методи. 
5.4.1.1.2 
Когато информацията за превоза на опасни товари се предоставя на превозвача чрез EDP или EDI 
методи, изпращачът е в състояние незабавно да представи информацията на хартиен носител с 
информацията в последователността, изисквана от тази глава. 
5.4.1.2 
Форма на транспортния документ 
5.4.1.2.1 
Документът за превоз на опасни товари може да бъде във всякаква форма, при условие че съдържа 
цялата информация, изисквана от разпоредбите на този Кодекс. 
5.4.1.2.2 
Ако опасните и неопасните товари са изброени в един документ, опасните товари се изброяват първи или 
се подчертават по друг начин. 
5.4.1.2.3 Страница-продължение 
Документът за превоз на опасни товари може да се състои от повече от една страница, при условие че 
страниците са последователно номерирани. 
5.4.1.2.4 
Информацията в документа за превоз на опасни товари трябва да бъде лесна за идентифициране, четлива 
и трайна. 
519 
5.4.1.2.5 
Пример за документ за превоз на опасни товари 
Формулярът, показан на фигура 5.4.5, е пример за документ за превоз на опасни товари.* 
5.4.1.3 
Изпращач, получател и дата 
Името и адресът на изпращача и получателя на опасните товари се вписват в документа за превоз на 
опасни товари.  Вписва се датата, на която документът за превоз на опасни товари или електронно копие 
от него е изготвено или дадено на първоначалния превозвач. 
5.4.1.4 
Информация, която се изисква в документа за превоз на опасни товари 
5.4.1.4.1 
Описание на опасните товари 
Документът за превоз на опасни товари съдържа следната информация за всяко опасно вещество, 
материал или предмет, предлагани за превоз: 
.1 
номерът на ООН, предшестван от буквите „UN“; 
.2  точното наименование на пратката, както е определено съгласно 3.1.2, включително техническото 
наименование, приложено в скоби, според случая (виж 3.1.2.8); 
.3  основният клас на опасност или, когато е определен, подклас на стоките, включително, за клас 1, 
буквата на групата за съответствие. Думите „клас“ или „подклас“ могат да бъдат включени преди 
номера на класа или ли подкласа на основната опасност; 
△.4 
клас(ове) 
на 
допълнителна 
опасност 
или 
номер(а) 
на 
подклас(а), 
съответстващ(и) 
на 
задължителния(те) етикет(и) за допълнителна опасност, които се прилагат, когато е определено, 
вписват се, като се следва основният клас или подклас на опасност и се поставят в скоби. Думите 
„клас“ или „подклас“ могат да бъдат включени преди номера на класа на допълнителна опасност 
или подклас; 
.5 
когато е определена, опаковъчната група за веществото или изделието, която може да бъде 
предшествана от „PG“ (напр. „PG II“). 
5.4.1.4.2 
Последователност на описанието на опасните товари 
Петте елемента на описанието на опасните товари, посочени в 5.4.1.4.1, се показват в реда, посочен по-
горе (т.е. .1, .2, .3, .4 и .5), без да се смесва информация, с изключение на предвиденото в този Кодекс. 
Освен ако този Кодекс не позволява или не изисква това, допълнителна информация се поставя след 
описанието на опасните товари. 
5.4.1.4.3 
Информация, която допълва точното наименование на пратката в описанието на опасните товари 
Точното наименование на пратката (виж 3.1.2) в описанието на опасните товари се допълва, както следва: 
.1  Технически наименования на „неупоменати другаде“ и други общи описания:  точните наименования 
на пратката, за които е определена специална разпоредба 274 или 318 в колона 6 от списъка на 
опасните товари, се допълват с наименованията на техните технически или химически групи, както е 
описано в 3.1.2.8. 
.2  Празни непочистени опаковки, контейнери за насипни товари и цистерни:  Празните средства за 
задържане (включително опаковки, контейнери за насипни товари, преносими цистерни, автоцистерни 
и железопътни вагони цистерни), които съдържат остатъци от опасни товари от класове, различни от 
клас 7, се описват като такива, например чрез поставяне на думите „ПРАЗНИ, НЕПОЧИСТЕНИ“ или 
„ОСТАТЪЦИ, ПОСЛЕДНО СЪДЪРЖАЩИ СЕ“ преди или след описанието на опасните товари, 
посочено в 5.4.1.4.1.1-.5. 
.3  Отпадъци: За опасни отпадъци (различни от радиоактивни отпадъци), които се транспортират за 
обезвреждане или за преработка за обезвреждане, точното наименование на пратката се предхожда 
от думата „ОТПАДЪЦИ“, освен ако това вече е част от точното наименование на пратката. 
.4 
 Вещества с повишена температура: Ако точното наименование на вещество, което се транспортира 
или предлага за транспортиране в течно състояние при температура равна или по-висока от 100°C, 
или в твърдо състояние при температура равна или по-висока от 240°C, не води до повишено 
температурно състояние (например, като се използва терминът „РАЗТОПЕН“ или „ПОВИШЕНА 
ТЕМПЕРАТУРА“ като част от точното наименование на пратката), думата „ГОРЕЩ“ непосредствено 
предхожда точното наименование на пратката. 
* За стандартизираните образци вж. също съответните препоръки на Центъра на ИКЕ на ООН за улесняване на търговията и 
електронна търговия (ООН/CEFACT), и по-специално Препоръка № 1 (Ключ на ООН за оформлението на търговските 
документи) (ECE/TRADE/137, издание 81.3), Ключ на ООН за оформлението на търговските документи – Насоки за заявленията 
(ECE/TRADE/270, издание 2002 г.), Ревизирана Препоръка № 11 (Документални аспекти на международния превоз на опасни 
товари) (ECE/TRADE/C/CEFACT/2008/8) и Препоръка № 22 (Ключ за оформлението на стандартните инструкции за превоз) 
(ECE/TRADE/168, издание 1989 г.). Вижте също Резюмето на препоръките на ООН/CEFACT за улесняване на търговията 
(ECE/TRADE/346, издание 2006 г.) и Справочника на ООН за елементите на търговските данни (UNTDED) (ECE/TRADE/362, 
издание 2005 г.).